**Retningslinjer for informasjonsstøtte til lokale tiltak om klima, fred og globale spørsmål**

**Retningslinjer for tildeling av midler:**

Den norske kirke har siden 1977 hatt en avtale med Norad om å drive informasjonsarbeid om globale spørsmål. Dette har blitt drevet gjennom Den norske kirkes nord/sør-info (tidligere Kirkens U-landsinfo, eller KUI). Ordningen administreres i dag av Mellomkirkelig råd for Den norske kirke.

**1.** Målsetningen for Den norske kirkes nord/sør- informasjons eksterne informasjonsstøtte er å stimulere til økt engasjement og aktivitet knyttet til globale spørsmål blant menigheter og organisasjoner innenfor Den norske kirke.

**2.** Informasjonsstøtte gis til informasjonsarbeid i Norge knyttet til globale spørsmål, slik som for eksempel klima, miljø, utvikling, fred, fattigdom, menneskerettigheter, vennskapsarbeid, kulturmøter og lignende.

**3.** Informasjonstiltak som styrker engasjementet og arbeidet i lokale menigheter skal prioriteres. Menighetene er Den norske kirkes nord/sør-informasjons primære målgruppe, men også bispedømmer, organisasjoner, ulike grupper og enkeltpersoner innenfor Den norske kirke kan søke om støtte. I enkelte tilfeller vil det være et samarbeid mellom Den norske kirke og samarbeidende organisasjoner utenfor kirken. Dersom søkeren står utenfor Den norske kirke, er det nødvendig å presisere hva samarbeidet med kirken går ut på.

4. Informasjonstiltak som er knyttet til Den norske kirkes nord/sør-informasjons hovedsatsningsområder og årstema prioriteres. Det gis ikke støtte til opplysning om eget misjonsarbeid eller til arrangement med hovedfokus på innsamling av penger.

**5.** Som en hovedregel skal støtten gå til arrangementer og andre informasjonstiltak som gjennomføres i Norge. Dette innebærer at det normalt ikke gis reisestøtte til og fra utlandet. Det kan gis støtte til reise- og oppholdsutgifter i forbindelse med besøk fra Sør, som en del av et opplysningsarbeid og/eller et vennskapssamarbeid. Men disse må ses i forhold til informasjonstiltakets omfang.

**7.** Det skal som hovedregel søkes i forkant av et tiltak. Søknader sendes til Den norske kirkes nord/sør- informasjon fortløpende og behandles av utvalget til Den norske kirkes nord/sør- informasjon. Opp til 6 ukers behandlingstid må påberegnes. Søknader som sendes rett før eller under fellesferier må påberegne lengre behandlingstid.

**8.** Som hovedregel kan man søke om 5000 kr for lokale tiltak/mindre nedslagsfelt, 10 000 kr for regionale tiltak/større nedslagsfelt, og opp til 15 000 kr for tiltak med særskilt stort omfang eller stort totalt budsjett.

**9.** Hastesøknader om mindre beløp, inntil kr. 5.000,-, kan avgjøres administrativt.

**10.** Tildelte midler som likevel ikke blir investert i tiltaket, skal i sin helhet tilbakeføres til Den norske kirkes nord/sør- informasjon.
**11.** Søknaden skal inneholde informasjon om:

Søker (menighet/organisasjon) v/ansvarlig, tidsrom/år for tiltaket, målgruppe, beskrivelse og ønsket effekt av tiltaket, budsjett (med angivelse av evt. annen søkt støtte), presisering av det ansøkte støttebeløp.

**12.** En rapport med regnskap sendes Den norske kirkes nord/sør- informasjon senest 3 måneder etter tiltakets avslutning. Den norske kirkes nord/sør- informasjons rapportskjema skal benyttes. Dette som en del av vidererapportering til Norad.

*Revidert og vedtatt av Den norske kirkes nord/sør- informasjonsutvalg 2.7.2015*

**Søknader sendes til sekretariatet og behandles av utvalget til Den norske kirkes nord/sør- informasjon.**

Adresse: Den norske kirkes nord/sør-informasjon, Postboks 799 Sentrum, 0106 Oslo.
                 E-post: as786@kirken.no / jh895@kirken.no